
Қазақстан Республикасы Ғылым және жоғары білім министрлігінің «Ұлттық тестілеу орталығы» шаруашылық жүргізу құқығындағы республикалық мемлекеттік кәсіпорнының цифрлық жүйелерінде пайдаланушылардың дербес және биометриялық деректерін жинау, өңдеу, сақтау, пайдалану, беру және қорғау жөніндегі құпиялылық саясаты және келісімі 

1. Жалпы ережелер
1.1. Қазақстан Республикасы Ғылым және жоғары білім министрлігінің «Ұлттық тестілеу орталығы» шаруашылық жүргізу құқығындағы республикалық мемлекеттік кәсіпорнының цифрлық жүйелерінде пайдаланушылардың дербес және биометриялық деректерін жинауға, өңдеуге, сақтауға, пайдалануға, беруге және қорғауға қатысты осы Құпиялылық саясаты және пайдаланушылардың келісімі (бұдан әрі – Саясат) Қазақстан Республикасы Ғылым және жоғары білім министрлігінің «Ұлттық тестілеу орталығы» шаруашылық жүргізу құқығындағы республикалық мемлекеттік кәсіпорнының (бұдан әрі – ҰТО) цифрлық жүйелерін пайдаланушылардың, сондай-ақ ҰТО-ның өзге де ресурстарын (бұдан әрі – Жүйелер).пайдаланушылардың дербес және биометриялық деректерін жинау, өңдеу, сақтау, пайдалану, беру және қорғау тәртібі мен шарттарын айқындайды 
1.2. Саясат Қазақстан Республикасының дербес деректер және оларды қорғау, цифрлық технологиялар және ақпараттық қауіпсіздік туралы заңнамасына сәйкес әзірленген.
1.3. Саясат ҰТО-ның цифрлық жүйелеріндегі дербес және биометриялық деректерді жинау, өңдеу, сақтау, пайдалану, беру және қорғау жөніндегі автоматтандыру құралдарын пайдалана отырып, сондай-ақ заңнамада көзделген жағдайларда оларды пайдаланбай жүзеге асырылатын барлық процестерге қолданылады.
1.4. Пайдаланушының немесе оның заңды өкілінің Жүйелерде тіркелуі осы Саясаттың талаптарымен толық танысқанын және оларды қабылдағанын, сондай-ақ дербес және биометриялық деректерді жинауға, өңдеуге, сақтауға, пайдалануға, беруге және қорғауға келісім бергенін білдіреді.
2. Негізгі ұғымдар
2.1.  Оператор – тестілеуді ұйымдастыру мен өткізуді жүзеге асыратын ҰТО.
2.2. Субъект – дербес деректері қатысты жеке тұлға (Пайдаланушы, тестілеуге қатысушы, сайтқа кіруші).
2.3. Дербес деректер – анықталған немесе соның негізінде анықталатын субъектіге қатысты мәліметтер.
2.4. Биометриялық деректер – жеке басты сәйкестендіру үшін пайдаланылатын субъектінің бет-әлпетінің бейнесі.
2.5. Заңды өкіл – кәмелетке толмаған субъектінің ата-анасы, қорғаншысы немесе қамқоршысы.
2.6. Жеке кабинет – сәйкестендіру және аутентификация рәсімдерінен өткеннен кейін қолжетімді болатын, Пайдаланушының жүйедегі дербестендірілген бөлімі. Ол есептік жазбаны басқаруға және жүйенің қызметтерін пайдалануға мүмкіндік беретін арнайы бөлімі.
3. Жиналатын деректер санаттары
3.1. ҰТО тестілеуді және/немесе түсу емтиханын ұйымдастыру үшін қажетті және жеткілікті көлемдегі деректерді жинайды:
· Сәйкестендіру деректері: Т.А.Ә., ЖСН, туған күні, жынысы, азаматтығы, жеке басын куәландыратын құжат деректері.
· Байланыс деректері: ұялы телефон нөмірі, электрондық пошта мекенжайы.
· Тестілеу деректері: тестілеудің және/немесе түсу емтиханының таңдалған түрі мен тілі, жұмыс орны, оқу орны, таңдалған пәндер, өткізу пункті, мүгедектігінің болуы/болмауы туралы мәлімет, апелляциялардың нәтижелері мен материалдары.
· Биометриялық деректер: тестілеуге қол жеткізу кезінде жеке басты верификациялау және сәйкестендіру үшін бет-әлпетінің бейнесі.
· Заңды өкілдердің деректері: ата-аналардың/қорғаншылардың Т.А.Ә., ЖСН және байланыс мәліметтері (18 жасқа толмаған қатысушылар үшін).
· Техникалық деректер: IP-мекенжай, құрылғы, браузер туралы мәліметтер, жүйелік журналдар және өзге де техникалық мәліметтер (cookie файлдары және жүйелік логтар), егер оларды жүйелер пайдаланса.
· Прокторинг және медиадеректер: тестілеу сессияларының бейне- және аудиожазбалары, сондай-ақ прокторинг жүйесі арқылы қалыптастырылатын тестіленушінің әрекеттері туралы мәліметтер.
· Денсаулық жағдайы туралы деректер (бар болған жағдайда): мүгедектік туралы мәліметтер, тек тестілеуге/емтиханға қатысу кезінде арнайы жағдайлар жасау мақсатында ғана ұсынылады.
· Өзге де қажетті деректер.
4. Дербес және биометриялық деректерді жинау, өңдеу, сақтау, пайдалану, беру және қорғау мақсаттары
4.1. ҰТО жүйелерінің пайдаланушыларының дербес және биометриялық деректерін келесі мақсаттарда өңдеуді, сақтауды, пайдалануды, беруді және қорғауды жинауды жүзеге асырады:
· жүйелерде пайдаланушының Жеке кабинетін тіркеу және жүргізу;
· мәліметтерді тексеру және жеке басты сәйкестендіру және прокторинг/биометриялық бақылау рәсімдерін жүргізу;
· тестілеуді және/немесе түсу емтихандарын ұйымдастыру және өткізу, өтініштерді қабылдау, апелляцияларды қарау және нәтижелерді беру;
· тестілеу нәтижелерін жоғары және жоғары оқу орнынан кейінгі білім беру ұйымдарына беру, сондай-ақ Қазақстан Республикасының Ғылым және жоғары білім министрлігіне, оның құрылымдық бөлімшелері мен ведомстволық бағынысты ұйымдарына, сондай-ақ заңды негіздер болған жағдайда өзге де алушыларға мәліметтер ұсыну;
· пайдаланушыларға хабарламалар жіберу;
· ақпараттық қауіпсіздікті қамтамасыз ету, бұзушылықтардың алдын алу және иесіздендірілген статистиканы қалыптастыру;
· Қазақстан Республикасының заңнамасында көзделген өзге де мақсаттарда.
4.2. Дербес және биометриялық деректерді жинау, өңдеу, сақтау, пайдалану, беру және қорғау субъектісінің немесе оның заңды өкілінің келісімі негізінде, ол Қазақстан Республикасының заңнамасында талап етілетін жағдайларда, не заңмен көзделген өзге де негізде жүзеге асырылады.
4.3. Дербес және биометриялық деректерді жинауды және өңдеуді көздейтін жүйелердің функционалдық мүмкіндіктерін пайдалануды бастамас бұрын, пайдаланушы (не оның заңды өкілі) осы Саясатпен танысқанын растауға және Қазақстан Республикасының заңнамасында мұндай келісім талап етілетін жағдайларда дербес және биометриялық деректерді жинауға, өңдеуге, сақтауға, пайдалануға және беруге келісім беруге міндетті. Тиісті растау мен келісім болмаған жағдайда, пайдаланушы тиісті деректерді өңдеу міндетті болып табылатын жүйелердің функционалдық мүмкіндіктерін пайдалануға жіберілмейді.
5. Дербес және биометриялық деректерді өңдеу және қорғау шарттары
5.1. Дереккөздер: дербес және биометриялық деректер субъектінің өзінен (немесе оның заңды өкілінен), сондай-ақ келісім болған кезде мемлекеттік цифрлық жүйелерден (оның ішінде ЖТ МДБ-дан) қолжетімділікті бақылаудың мемлекеттік сервисі арқылы түседі.
5.2. Кәмелетке толмағандар: 18 жасқа толмаған тұлғалар үшін деректерді өңдеуге келісім олардың заңды өкілдерінің атынан ресімделеді.
5.3. Сақтау: дербес деректері бар деректер базалары мен цифрлық жүйелер Қазақстан Республикасының аумағында физикалық түрде орналасқан және жұмыс істейді.
5.4. Қорғау шаралары: ҰТО дербес деректердің құпиялылығын қамтамасыз ету және оларды қорғау мақсатында Қазақстан Республикасының заңнамасында және ҰТО-ның ақпараттық қауіпсіздік жөніндегі ішкі құжаттарында көзделген қажетті құқықтық, ұйымдастырушылық және техникалық шараларды қабылдайды.
5.5. Инциденттер кезіндегі әрекет ету тәртібі: дербес және биометриялық деректер қауіпсіздігінің бұзылуы анықталған жағдайда, ҰТО оны оқшаулау бойынша шаралар қабылдайды.
6. Дербес және биометриялық деректерді беру және сақтау
6.1. Дербес және биометриялық деректер тиісті құқықтық негіз болған кезде мынадай алушыларға берілуі мүмкін:
· белгіленген ақпараттық өзара іс-қимыл шеңберінде мемлекеттік цифрлық жүйелердің операторларына және сәйкестендіру сервистеріне;
· Қазақстан Республикасы Ғылым және жоғары білім министрлігіне, оның құрылымдық бөлімшелері мен ведомстволық бағынысты ұйымдарына – оған жүктелген функцияларды орындау үшін;
· жоғары және жоғары оқу орнынан кейінгі білім беру ұйымдарына – түсушілерді қабылдау және оқуға қабылдау рәсімдерін жүргізу үшін;
· тестілеуді және/немесе түсу емтиханын ұйымдастыру және өткізу мақсатында ақпараттық-техникалық сүйемелдеуді жүзеге асыратын ұйымдарға – тек дербес және биометриялық деректердің құпиялылығы мен қорғалуын қамтамасыз ету жөніндегі талаптар көзделген келісімдер негізінде ғана;
· мемлекеттік органдарға, соттарға және өзге де уәкілетті органдарға – Қазақстан Республикасының заңнамасында көзделген жағдайларда.
6.2. Деректерді беру тиісті мақсатқа қол жеткізу үшін қажетті көлемде жүзеге асырылады. Қазақстан Республикасының заңнамасында тікелей көзделген жағдайларды қоспағанда, дербес деректерді трансшекаралық беру жүзеге асырылмайды.
6.3. Деректерді сақтау мерзімі өңдеу мақсаттарымен, Қазақстан Республикасы заңнамасының талаптарымен, тиісті тестілеуді және/немесе түсу емтихандарын өткізу қағидаларымен және құжаттарды сақтау мерзімдерімен айқындалады.
7. Дербес және биометриялық деректер субъектісінің құқықтары
7.1. Дербес және биометриялық деректер субъектісі Қазақстан Республикасының заңнамасында көзделген тәртіппен мыналарға құқылы:
· ҰТО-да өзінің дербес және биометриялық деректерінің болуы, оларды жинау мақсаттары мен дереккөздері туралы ақпарат алуға;
· растайтын құжаттарды ұсынған кезде өз деректерін нақтылауды (өзгертуді немесе толықтыруды) талап етуге;
· деректер заңнаманы бұза отырып өңделсе, оларды бұғаттауды немесе жоюды талап етуге;
· дербес және биометриялық деректерді жинауға, өңдеуге, сақтауға, пайдалануға, беруге және қорғауға берген өз келісімін кері қайтарып алуға..
7.2. Келісімді кері қайтарып алу дербес және биометриялық деректерді одан әрі сақтау, өңдеу, пайдалану, беру және қорғау, егер оларды сақтау, өңдеу, қорғау, пайдалану және беру өзге де заңды негіздер бойынша қажет болған жағдайда, тоқтатылмайды. Сәйкестендіру және нақты тестілеуге қатысу үшін міндетті болып табылатын деректерді ұсынудан бас тарту, егер бұл Қазақстан Республикасының заңнамасында және/немесе тиісті тестілеу және/немесе түсу емтиханын өткізу қағидаларында көзделсе, тіркеуді аяқтау немесе тестілеуге және/немесе түсу емтиханына қатысуға жіберу мүмкін болмауына әкеп соғуы мүмкін.
7.3. Пайдаланушылардың дербес деректерге қатысты өтініштерін ҰТО Қазақстан Республикасының заңнамасында белгіленген мерзімдерде қарастырады.
7.4. Дербес және биометриялық деректерді өңдеу мәселелері бойынша дербес деректер субъектісі ҰТО-ға жүгінуге құқылы:
Мекенжайы: Астана қ., Жеңіс даңғылы 60;
Электрондық пошта: uto@testcenter.kz.
8. Қорытынды ережелер
8.1. Осы Саясат бекітілген күнінен бастап күшіне енеді және жаңа редакциясы қабылданғанға дейін мерзімсіз қолданылады. 
8.2. [bookmark: _GoBack]ҰТО Саясатқа өзгерістер енгізу құқығын өзіне қалдырады. Саясатқа өзгерістер мен толықтырулар жүйелер мен ҰТО-ның ресми интернет-ресурсында жарияланады.

